Ebola, javën e ardhshme vihet në provë vaksina
Ndërkohë që virusi Ebola vazhdon të shkaktojë viktima të shumta në Afrikë, Instituti Kombëtar i Shëndetit në SHBA do të testojë tek njerëzit një vaksinë eksperimentale
Instituti Kombëtar Amerikan për Shëndetin, NIH, thotë se javën e ardhshme do të vihet në provë tek njerëzit një vaksinë eksperimentale për Ebolën. Në një deklarataë të Institutit të publikuar të enjten thuhet se prova në fazat e hershme do të vlerësojë sigurinë e vaksinës dhe aftësinë për të nxitur një përgjigje nga sistemi imunitar tek të rriturit e shëndetshëm. Vaksina është prodhim i përbashkët i institutit NIH dhe kompanisë farmaceutike britanike GlaxoSmithKline. Dr. Anthony Fauci, drejtor i Institutit Kombëtar për Alergjinë dhe Sëmundjet Infektive, pjesë e NIH-it, tha se vaksina pati rezultate jashtëzakonisht të mira në mbrojtjen e kafshëve gjitare nga infeksioni i Ebolës. Provat do të bëhen në qendrën e NIH-it në Bethesda të Maryland-it, si dhe në Britani dhe në vendet e Afrikës Perëndimore Gambia dhe Mali. Zhvillimi dhe provat për vaksinat e Ebolës po përshpejtohen, për shkak të shpërthimit të epidemisë në Afrikën Perëndimore. Organizata Botërore e Shëndetësisë thotë se mbi 1 mijë e 400 vdekje të dyshuara dhe të konfirmuara nga Ebola janë njoftuar në Guine, Liberi, Nigeri dhe Sierra Leone, që nga shpërthimi i epidemisë në mars të këtij viti. Më shumë se gjysma e 3609 personave që janë raportuar të jenë infektuar nga Ebola deri më tani në Liberi, Sierra Leone, Guine dhe Nigeri kanë vdekur. Disa ekspertë thonë se numri i rasteve është ndoshta më i lartë. thotë Dr. Jorge Castilla, epidemiolog. Qeveria e Liberisë ka urdhëruar vendosjen e disa zonave nën karantinë, por epidemia ka arritur edhe në kryeqytetin Monrovia, ku punonjësit e shëndetësisë thonë se situata është katastrofike. thotë Lindis Hurum, bashkërenduese ndihmash. Disa vende kanë mbyllur kufijtë për ata që udhëtojnë nga vendet më të infektuara. Presidenti i Ganës, John Dramani Mahama, i kritikoi ditën e enjte këto lloj masash. Ekspertët e mjekësisë thonë se mbyllja e kufijve realisht kërcënon edhe përpjekjet për të luftuar sëmundjen. ”, thotë Dr. Bruce Aylward, i Organizatës Botërore të Shëndetësisë. Organizata Botërore e Shëndetësisë tha ditën e enjte se i duhen 490 milionë dollarë për një fushatë 6-mujore për të luftuar virusin. Ata e quajnë këtë plan “udhërrëfyesi Ebola”. Instituti Kombëtar i Shëndetit i SHBA-së njoftoi gjithashtu se një vaksinë eksperimentale për Ebolan do të testohet tek njerëzit gjatë javës së ardhshme.